pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“อนุทิน” รับมอบวัคซีนซิโนแวคจากรัฐบาลจีน 5 แสนโดส สนับสนุนควบคุมโรคโควิด 19 ในไทย
วันจันทร์ที่ 17 พฤษภาคม 2564
“อนุทิน” รับมอบวัคซีนซิโนแวคจากรัฐบาลจีน 5 แสนโดส สนับสนุนควบคุมโรคโควิด 19 ในไทย
รองนายกรัฐมนตรีและรัฐมนตรีว่าการกระทรวงสาธารณสุขรับมอบวัคซีนซิโนแวคจากรัฐบาลจีน จํานวน 5 แสนโดส เพื่อสนับสนุนการควบคุมโรคโควิด 19 ของประเทศไทย เผยเตรียมจัดซื้อวัคซีนเพิ่มทุกเดือนรองรับการฉีดวัคซีนในประเทศให้มากที่สุด
วันนี้ (17 พฤษภาคม 2564) ที่กระทรวงสาธารณสุข จ.นนทบุรีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายหยาง ซิน (Mr.Yang Xin) อุปทูตรักษาการแทนเอกอัครราชทูตสาธารณรัฐประชาชนจีนประจําประเทศไทย ลงนามรับมอบวัคซีนซิโนแวคจากรัฐบาลจีน 5 แสนโดส เพื่อสนับสนุนการควบคุมโรคโควิด 19 ในประเทศไทย และรับมอบยาพาราเซตามอล 1 ล้านเม็ด มูลค่า 1.2 ล้านบาท จากมูลนิธิวีระภุชงค์ ,รับมอบหุ่นยนต์ฆ่าเชื้อรังสียูวี 1 ตัว มูลค่า 2 แสนบาท จากบริษัท ทีเคเค คอปเปอร์เรชั่น จํากัด เพื่อสนับสนุนโรงพยาบาลบุษราคัม รวมถึงรับมอบเสื้อกาวน์ สเปรย์แอลกอฮอล์ อาหารและน้ําดื่มจากบริษัทต่างๆ เพื่อสนับสนุนการทํางานของบุคลากรทางการแพทย์
นายอนุทินกล่าวว่า วันนี้นับเป็นวันประวัติศาสตร์ของกระทรวงสาธารณสุขที่ได้รับน้ําใจไมตรีจากรัฐบาลจีน มอบวัคซีนเพื่อสนับสนุนการควบคุมโรคโควิด 19 ในประเทศไทย ซึ่งวัคซีนซิโนแวคได้รับการยืนยันจากองค์การอนามัยโลกว่ามีประสิทธิภาพที่ดีในการต่อต้านเชื้อโควิด ผู้รับวัคซีนมีความปลอดภัยจากการติดเชื้อหากติดเชื้ออาการจะไม่รุนแรงและไม่เสียชีวิต
“ในนามของรัฐบาลและคนไทยขอขอบคุณรัฐบาลจีน โดยเฉพาะอุปทูตหยางซินที่แนะนําให้ประเทศไทยทําจดหมายขอรับการสนับสนุนวัคซีนจากจีน1 ล้านโดส โดยขอให้นําวัคซีนส่วนหนึ่งมาฉีดให้คนจีนในประเทศไทยด้วยจึงเป็นที่มาของการรับมอบวัคซีนในครั้งนี้ และจะมีมาเพิ่มอีกเร็วๆ นี้ รวมถึงช่วยประสานให้ประเทศไทยสั่งซื้อวัคซีนจากซิโนแวคได้รับการอนุมัติจากรัฐบาลกลางในการส่งวัคซีนได้อย่างรวดเร็ว จนถึงขณะนี้ไทยได้รับวัคซีนซิโนแวคแล้ว4.5 ล้านโดส”นายอนุทินกล่าว
นายอนุทิน กล่าวว่า ขณะนี้ประเทศไทยกําลังประคับประคองสถานการณ์โรคโควิด 19 อย่างเต็มที่เพื่อไม่ให้เชื้อมีการแพร่กระจาย โดยจะฉีดวัคซีนให้ได้มากที่สุด และมีแผนจัดหาวัคซีนเข้ามาเพิ่มทุกเดือน เพื่อให้มั่นใจว่าจะมีวัคซีนเพียงพอฉีดให้แก่คนไทยถึงสิ้นปี
ด้านนายหยาง ซิน อุปทูตรักษาการแทนเอกอัครราชทูตสาธารณรัฐประชาชนจีนประจําประเทศไทย กล่าวว่า วันนี้ตนเป็นตัวแทนรัฐบาลจีนมอบวัคซีนซิโนแวคให้แก่รัฐบาลไทย เพื่อช่วยต่อสู้กับโรคโควิด 19 แสดงถึงไมตรีจิตของจีนที่มีต่อไทย และความรับผิดชอบของจีนที่มีต่อสังคมโลก เนื่องจากไวรัสไม่รู้จักพรมแดน ความร่วมมือระหว่างประเทศจึงจะช่วยตัดการแพร่ระบาดได้ โดยจีนยึดมั่นในหลักการสร้างประชาสาธารณสุข จึงส่งเสริมความร่วมมือระหว่างประเทศเพื่อสู้กับโควิด จีนเป็นประเทศแรกที่ประกาศให้วัคซีนที่ผลิตเองเป็นสินค้าสาธารณะช่วยประเทศที่กําลังพัฒนามีโอกาสเข้าถึงและซื้อวัคซีนได้ ปัจจุบันมีการมอบวัคซีนแล้วกว่า 80 ประเทศ และส่งออกกว่า 50 ประเทศ
“จีนฉีดวัคซีนภายในประเทศมากกว่า 400 ล้านโดสแล้ว แต่มีประชากรมากกว่า 1,411 ล้านคนซึ่งภายในประเทศยังไม่พอ แต่ไทยและจีนเป็นพี่น้องกัน การแพร่ระบาดครั้งนี้ของไทย จีนจึงให้ความช่วยเหลือเรื่องวัคซีนเพื่อช่วยป้องกันชีวิตและสาธารณสุขของชาวไทยด้วย ซึ่งสัปดาห์นี้วัคซีนซิโนแวคที่ไทยสั่งซื้อจะเข้ามาอีก 1.5 ล้านโดส เพื่อให้ไทยควบคุมการแพร่ระบาดได้โดยเร็ว ฟื้นฟูพัฒนาเศรษฐกิจและสังคม กลับมาใช้ชีวิตตามปกติได้ พร้อมช่วยเหลือประเทศไทยในการต่อสู้กับโควิด” นายหยางซินกล่าว
*******************************17 พฤษภาคม 2564
รัฐบาลไทย-ข่าวทำเนียบรัฐบาล-การประชุมคณะกรรมการบริหารจัดการจุดบริการให้วัคซีนป้องกันโรคติดเชื้อไวรัสโคโรนา 2019 (COVID-19) แก่ แรงงานภาคอุตสาหกรรมและประชาชน ครั้งที่ 1/2564
วันจันทร์ที่ 17 พฤษภาคม 2564
การประชุมคณะกรรมการบริหารจัดการจุดบริการให้วัคซีนป้องกันโรคติดเชื้อไวรัสโคโรนา 2019 (COVID-19) แก่ แรงงานภาคอุตสาหกรรมและประชาชน ครั้งที่ 1/2564
รองปลัดวรวรรณฯ เป็นประธานการประชุมคณะกรรมการบริหารจัดการจุดบริการให้วัคซีนป้องกันโรคติดเชื้อไวรัสโคโรนา 2019 (COVID-19) แก่ แรงงานภาคอุตสาหกรรมและประชาชน ครั้งที่ 1/2564
วันนี้ (17 พฤษภาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะกรรมการบริหารจัดการจุดบริการให้วัคซีนป้องกันโรคติดเชื้อไวรัสโคโรนา 2019 (COVID-19) แก่ แรงงานภาคอุตสาหกรรมและประชาชน ครั้งที่ 1/2564 เพื่อร่วมกันพิจารณาแนวทางการบริหารจัดการกระจายวัคซีนป้องกันโรคติดเชื้อไวรัสโคโรนา 2019 (COVID-19) ให้แก่ แรงงานภาคอุตสาหกรรมและประชาชนในพื้นที่เสี่ยงอย่างเร่งด่วนภายใต้การกํากับดูแลของกระทรวงอุตสาหกรรม
โดยมี นายเดชา จาตุธนานันท์ ผู้ตรวจราชการกระทรวงอุตสาหกรรม ในฐานะหัวหน้าศูนย์บริหารสถานการณ์วิกฤติกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นายสหวัฒน์ โสภา รองอธิบดีกรมโรงงานอุตสาหกรรม  คณะกรรมการจากหน่วยงานต่างๆ ผู้แทนสภาอุตสาหกรรมแห่งประเทศไทย เข้าร่วมประชุมผ่านโปรแกรม Zoom ณ ห้องประชุม อก.1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-ประธานรัฐสภา จับมือ พม. ลงพื้นที่จังหวัดเพชรบุรีและประจวบคีรีขันธ์ มอบหน้ากากอนามัยช่วยกลุ่มเปราะบางป้องกันโควิด-19
วันจันทร์ที่ 17 พฤษภาคม 2564
ประธานรัฐสภา จับมือ พม. ลงพื้นที่จังหวัดเพชรบุรีและประจวบคีรีขันธ์ มอบหน้ากากอนามัยช่วยกลุ่มเปราะบางป้องกันโควิด-19
ประธานรัฐสภา จับมือ พม. ลงพื้นที่จังหวัดเพชรบุรีและประจวบคีรีขันธ์ มอบหน้ากากอนามัยช่วยกลุ่มเปราะบางป้องกันโควิด-19
วันที่ 16 พ.ค. 64เวลา 08.30 น. นายชวน หลีกภัย ประธานรัฐสภา ลงพื้นที่จังหวัดเพชรบุรี ณ ร้านหลงรักนา จังหวัดเพชรบุรี เพื่อมอบหน้ากากอนามัย จํานวน 10,000 ชิ้น ให้กับจังหวัดเพชรบุรี สําหรับแจกจ่ายให้กับกลุ่มเปราะบางทั้งเด็ก ผู้สูงอายุ คนพิการ และผู้ด้อยโอกาส รวมทั้งประชาชนในพื้นที่ ใช้ป้องกันการแพร่ระบาดของโรคโควิด-19 โดยมีนายภัคพงศ์ ทวิพัฒน์ ผู้ว่าราชการจังหวัดเพชรบุรี เป็นผู้รับมอบหน้ากากอนามัย อีกทั้งมีนายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) พร้อมด้วยคณะผู้บริหารกระทรวง พม. ร่วมลงพื้นที่ และได้พบปะให้กําลังใจเครือข่าย พม. ที่ช่วยเหลือดูแลกลุ่มเปราะบางในพื้นที่ นอกจากนี้ กระทรวง พม. ยังได้มอบนมผงสําหรับเด็ก เพื่อนําไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว ทั้งนี้ อาสาสมัครพัฒนาสังคมและความมั่นคงของมนุษย์ (อพม.) จะช่วยกระจายหน้ากากอนามัยไปแจกจ่ายในพื้นที่อย่างทั่วถึงต่อไป
นายอนุกูล กล่าวเพิ่มเติมว่า จากนั้น เวลา 10.00 น. นายชวน หลีกภัย ประธานรัฐสภา ได้เดินทางไปลงพื้นที่ ณ หมู่บ้านเอื้ออาทรหัวหิน โครงการ 1 จังหวัด ประจวบคีรีขันธ์ เพื่อมอบหน้ากากอนามัย จํานวน 10,000 ชิ้น ให้กับจังหวัดประจวบคีรีขันธ์ สําหรับแจกจ่ายให้กับกลุ่มเปราะบางและประชาชนในพื้นที่ ใช้ป้องกันการแพร่ระบาดของโรคโควิด-19 โดยมีนางสาวชไมพร อําไพจิตร รองผู้ว่าราชการจังหวัดประจวบคีรีขันธ์ เป็นผู้รับมอบหน้ากากอนามัย อีกทั้งได้พบปะให้กําลังใจเครือข่าย พม. ที่ช่วยเหลือดูแลกลุ่มเปราะบางในพื้นที่ นอกจากนี้ คณะผู้บริหารกระทรวง พม. ยังได้มอบนมผงสําหรับเด็กเพื่อนําไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว ทั้งนี้ อาสาสมัครพัฒนาสังคมและความมั่นคงของมนุษย์ (อพม.) จะช่วยกระจายหน้ากากอนามัยไปแจกจ่ายในพื้นที่อย่างทั่วถึงต่อไป
รัฐบาลไทย-ข่าวทำเนียบรัฐบาล- รมว. คลัง ร่วมหารือกรอบการดำเนินงานเพื่อความยั่งยืนของประเทศไทย กับ 3 หน่วยงานหลัก
วันจันทร์ที่ 17 พฤษภาคม 2564
รมว. คลัง ร่วมหารือกรอบการดําเนินงานเพื่อความยั่งยืนของประเทศไทย กับ 3 หน่วยงานหลัก
รมว.คลังวมประชุมผ่านระบบออนไลน์กับกองทุนบําเหน็จบํานาญข้าราชการ องค์การสหประชาชาติ และธนาคารกสิกรไทย จํากัด (มหาชน) เพื่อหารือและแลกเปลี่ยนข้อคิดเห็นเกี่ยวกับประเด็นสําคัญภายใต้กรอบการดําเนินงานระหว่างประเทศเพื่อความยั่งยืนของประเทศไทย
นายอาคม เติมพิทยาไพสิฐ รัฐมนตรีว่าการกระทรวงการคลัง ร่วมประชุมผ่านระบบออนไลน์กับกองทุนบําเหน็จบํานาญข้าราชการ องค์การสหประชาชาติ และธนาคารกสิกรไทย จํากัด (มหาชน) เพื่อหารือและแลกเปลี่ยนข้อคิดเห็นเกี่ยวกับประเด็นสําคัญภายใต้กรอบการดําเนินงานระหว่างประเทศเพื่อความยั่งยืนของประเทศไทย ตามหลักปฏิบัติการลงทุนที่มีความรับผิดชอบ (Principles for Responsible Investment: PRI) ของนักลงทุนสถาบัน และหลักการธนาคารที่มีความรับผิดชอบ (Principles for Responsible Banking: PRB) เพื่อสนับสนุนการดําเนินการด้านการเปลี่ยนแปลงสภาพภูมิอากาศของประชาคมโลกในการประชุม UN Climate Summit ในเดือนพฤศจิกายน 2564 และเพื่อส่งเสริมหลักการลงทุนอย่างรับผิดชอบทั้งภาคส่วนนักลงทุนสถาบันและกลุ่มธนาคารในประเทศไทย
โดยมี ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) นางกีต้า ซับบระวาล ผู้ประสานงานสหประชาชาติประจําประเทศไทย (The United Nations Resident Coordinator) นางสาวยูกิ ยาสุอิ ผู้จัดการประสานงานภูมิภาคเอเชียแปซิฟิก สํานักงานโครงการสิ่งแวดล้อมแห่งสหประชาชาติว่าด้วยข้อริเริ่มทางการเงิน (UNEP Finance Initiative: UNEP FI) ดร.มานพ อุดมเกิดมงคล นักเศรษฐศาสตร์ สํานักงานผู้ประสานงานสหประชาชาติประจําประเทศไทย และ ดร.อดิศวร์ หลายชูไทย รองกรรมการผู้จัดการอาวุโสธนาคารกสิกรไทย จํากัด (มหาชน) เข้าร่วมหารือเมื่อวันที่ 13 พฤษภาคม 2564
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.16 ล้านคน มีมูลค่าสินทรัพย์สุทธิประมาณ 1.07 ล้านล้านบาท (ข้อมูล ณ 30 เม.ย. 2564)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , raviwan@gpf.or.th
รัฐบาลไทย-ข่าวทำเนียบรัฐบาล-สธ.สนับสนุนวัคซีนโควิด ให้ กทม.เร่งฉีดในพื้นที่ 70% คุมการระบาด สร้างภูมิคุ้มกันหมู่ เริ่ม มิถุนายนนี้
วันจันทร์ที่ 17 พฤษภาคม 2564
สธ.สนับสนุนวัคซีนโควิด ให้ กทม.เร่งฉีดในพื้นที่ 70% คุมการระบาด สร้างภูมิคุ้มกันหมู่ เริ่ม มิถุนายนนี้
กระทรวงสาธารณสุข สนับสนุนวัคซีนโควิด 19 กรุงเทพมหานคร ฉีดให้ได้ 70 % หรือประมาณ 5 ล้านคน ภายใน 2 เดือน เริ่มมิถุนายนนี้
กระทรวงสาธารณสุข สนับสนุนวัคซีนโควิด 19 กรุงเทพมหานคร ฉีดให้ได้ 70 % หรือประมาณ 5 ล้านคน ภายใน 2 เดือน เริ่มมิถุนายนนี้ เพื่อควบคุมการระบาด สร้างภูมิคุ้มกันหมู่ เน้นค้นหาเชิงรุกในชุมชน ติดตามผู้สัมผัสต่อเนื่อง เข้มมาตรการส่วนบุคคล มาตรการองค์กร
วันนี้ (17 พฤษภาคม 2564) ที่ ทําเนียบรัฐบาล นายแพทย์โอภาส การย์กวินพงศ์ อธิบดีกรมควบคุมโรค ให้สัมภาษณ์เกี่ยวกับการควบคุมโรคในพื้นที่กรุงเทพมหานคร ว่า กระทรวงสาธารณสุข โดยกรมควบคุมโรคได้ทํางานร่วมกับสํานักอนามัยกรุงเทพมหานครมาโดยตลอด ทั้งการวิเคราะห์ข้อมูล ประเมินสถานการณ์ ค้นหาผู้ป่วยในพื้นที่ และการค้นหาเชิงรุก ขณะนี้ใน กทม. พบการระบาดเป็นกลุ่มก้อน 30 จุด กระทรวงสาธารณสุขจึงร่วมดําเนินมาตรการทางสาธารณสุข 3 ด้าน เพื่อจํากัดวงการแพร่ระบาด ได้แก่ 1.การค้นหาในจุดที่มีการระบาดใหญ่ๆ ติดตามผู้สัมผัสให้อยู่ในความควบคุม รวมถึงตรวจเชื้อในกลุ่มที่มีความเสี่ยงเป็นระยะ 2.มาตรการส่วนบุคคล ซึ่ง กทม. ออกมาตรการบังคับให้ประชาชนสวมหน้ากากอนามัย เว้นระยะห่าง ปิดสถานที่ และ 3.มาตรการองค์กร ซึ่งระยะหลังพบการระบาดเป็นกลุ่มก้อนในโรงงาน ล่าสุด คือ แคมป์คนงาน จากการรับประทานอาหารในที่ทํางาน และการรวมตัวสังสรรค์หลังเลิกงานดังนั้นความร่วมมือเจ้าของแคมป์คนงาน ต้องเข้มงวด บังคับกวดขัน มาตรการ DMHTT จะทําให้ควบคุมสถานการณ์ได้ดียิ่งขึ้น
นอกจากนี้ กระทรวงสาธารณสุขได้วางแผนร่วมกับ กทม.ในการฉีดวัคซีนโควิด 19 ปูพรมในพื้นที่ที่มีการระบาดให้ได้รับการฉีดวัคซีนโดยเร็วที่สุด และพร้อมที่จะสนับสนุนวัคซีนที่จะเข้ามาล็อตใหญ่ในเดือนมิถุนายน เพื่อฉีดใน กทม. ให้ได้ตามเป้าหมาย 70 % หรือประมาณ 5 ล้านคน ให้แล้วเสร็จภายใน 2 เดือน โดยจะฉีดประมาณเดือนละ 2.5 ล้านคน ซึ่งได้ผ่านที่ประชุมคณะกรรมการบูรณาการแก้ปัญหาโควิด 19 กทม. และต้องอาศัยความร่วมมืออย่างมากจากทั้งภาครัฐ เอกชน และประชาชน เพื่อควบคุมการระบาด และสร้างภูมิคุ้มกันหมู่โดยจะเริ่มฉีดในเดือนมิถุนายนเป็นต้นไป พร้อมกับการฉีดต่างจังหวัดควบคู่กันไป ให้เกิดความครอบคลุมมากที่สุด
*******************************17 พฤษภาคม 2564
รัฐบาลไทย-ข่าวทำเนียบรัฐบาล-“สาธิต”เยี่ยมหญิงติดเชื้อโควิดชาวเมียนมา หลังคลอดบุตรที่ศูนย์เเรกรับ-ส่งต่อนิมิบุตร
วันจันทร์ที่ 17 พฤษภาคม 2564
“สาธิต”เยี่ยมหญิงติดเชื้อโควิดชาวเมียนมา หลังคลอดบุตรที่ศูนย์เเรกรับ-ส่งต่อนิมิบุตร
รัฐมนตรีช่วยว่าการกระทรวงสาธารณสุข เยี่ยมหญิงหลังคลอดชาวเมียนมาและบุตร ที่คลอดบุตรในศูนย์เเรกรับ-ส่งต่อ นิมิบุตรหลังเข้ารับการรักษา ชื่นชมและขอบคุณที่เป็นตัวอย่างที่ดีของผู้ติดเชื้อ มีความรับผิดชอบต่อสังคม
รัฐมนตรีช่วยว่าการกระทรวงสาธารณสุข เยี่ยมหญิงหลังคลอดชาวเมียนมาและบุตร ที่คลอดบุตรในศูนย์เเรกรับ-ส่งต่อ นิมิบุตรหลังเข้ารับการรักษา ชื่นชมและขอบคุณที่เป็นตัวอย่างที่ดีของผู้ติดเชื้อ มีความรับผิดชอบต่อสังคมและปฏิบัติตามระบบสาธารณสุขแม้จะตั้งครรภ์ใกล้คลอด
วันนี้ (17 พฤษภาคม 2564) ที่โรงพยาบาลราชวิถี กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ เยี่ยมหญิงหลังคลอดชาวเมียนมาซึ่งเป็นผู้ติดเชื้อโควิด 19 ที่ส่งต่อมาจากศูนย์เเรกรับ-ส่งต่อ นิมิบุตร โดยดร.สาธิต กล่าวว่า ผู้ติดเชื้อรายนี้เป็นหญิงตั้งครรภ์ อายุ 25 ปี อาศัยที่ชุมชนคลองเตย ทราบผลว่าติดโควิด 19 เมื่อวันที่ 10 พฤษภาคม 2564 เข้ารับการดูแลที่ศูนย์เเรกรับ-ส่งต่อ นิมิบุตร และคลอดบุตรเมื่อคืนวันที่ 16 พฤษภาคม ที่ผ่านมาภายในศูนย์แรกรับฯเวลา 21.30 น. บุตรน้ําหนัก 2.5 กิโลกรัม สัญญาณชีพดี ขณะนี้ได้ย้ายไปอยู่ในความดูแลของทีมแพทย์ที่โรงพยาบาลราชวิถี
“วันนี้มีโอกาสได้ไปเยี่ยมคุณแม่และ“น้องนิมิบุตร”ที่โรงพยาบาลราชวิถีผ่านทางโทรศัพท์ คุณแม่สุขภาพจิตดี อนุญาตให้เรียกชื่อเล่นน้องตามที่พี่ ๆ ที่นิมิบุตรใช้เรียกน้อง หวังว่าจะหายป่วยและได้ออกจากโรงพยาบาลเร็ว ๆ นี้ ขอบคุณคุณแม่ที่เป็นตัวอย่างที่ดีของผู้ติดเชื้อแม้ท้องแก่ก็รับผิดชอบต่อสังคม ปฏิบัติตามระบบสาธารณสุข พร้อมทั้งขอบคุณบุคลากรทางการแพทย์ ที่ทํางานอย่างหนักและทุ่มเท”ดร.สาธิต กล่าว
ทั้งนี้ สําหรับศูนย์แรกรับ-ส่งต่อนิมิบุตร กระทรวงสาธารณสุขจัดตั้งขึ้น เพื่อช่วยให้ระบบการรักษาในกทม.ทํางานได้เต็มที่ โดยระดมบุคลากรทางการแพทย์จากภูมิภาคมาปฏิบัติงาน มีระบบเชื่อมโยงกับระบบส่งต่อของ กทม. และโรงพยาบาลต่างๆ ดําเนินการคัดกรองและแยกระดับอาการเขียว เหลือง แดง ก่อนส่งต่อไปรักษาตามความเหมาะสม เป็นPre-admission Center ให้บริการเหมือนโรงพยาบาล ถือเป็นการสนับสนุนและแบ่งเบาภาระของ กทม.ในการดูแลผู้ป่วยโควิด 19 ให้เข้าถึงการดูแลในมือแพทย์โดยเร็วที่สุด ลดการสะสมของผู้ป่วยที่อยู่ที่บ้านโดย ข้อมูล ณ วันที่ 16 พฤษภาคม 2564 มีผู้ป่วยเข้ามารับบริการ 89 ราย เป็นชาย 40 ราย หญิง 49 ราย ส่งต่อเพื่อรักษาไปในโรงพยาบาลสังกัดกรมการแพทย์ 8 ราย โรงพยาบาลสังกัดสํานักงานปลัดกระทรวงสาธารณสุข 55 รายโรงพยาบาลสังกัดกทม. 4 ราย โรงพยาบาลเอกชน (Hospitel) 19 ราย และที่ศูนย์นิมิบุตร 47 ราย
*******************************17 พฤษภาคม 2564
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 17 พฤษภาคม 2564 พนักงานติดเชื้อไวรัส COVID-19 จำนวน 2 ราย
วันจันทร์ที่ 17 พฤษภาคม 2564
ประกาศ ขสมก. ประจําวันที่ 17 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 17 พฤษภาคม 2564 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 17 พฤษภาคม 2564 พนักงานติดเชื้อไวรัส COVID-19 จํานวน 2 ราย
1) พนักงานขับรถโดยสารธรรมดา สาย 4 เขตการเดินรถที่ 4
2) พนักงานขับรถโดยสารปรับอากาศ สาย 510 เขตการเดินรถที่ 1
รัฐบาลไทย-ข่าวทำเนียบรัฐบาล-กรมราชทัณฑ์ แจงข้อเท็จจริงกรณีการแพร่ระบาดของเชื้อไวรัสโควิด-19 ในเรือนจำ
วันจันทร์ที่ 17 พฤษภาคม 2564
กรมราชทัณฑ์ แจงข้อเท็จจริงกรณีการแพร่ระบาดของเชื้อไวรัสโควิด-19 ในเรือนจํา
กรมราชทัณฑ์  ระบุได้ตรวจหาเชื้อฯ ผู้ต้องขังแดนแรกรับทุกคนแล้ว ไม่พบติดเชื้อฯ ตามที่มีการกล่าวอ้าง พร้อมยืนยันไม่มีการปกปิดข้อมูลการแพร่ระบาดของเชื้อไวรัสฯ ในเรือนจํา
เมื่อวันที่ 16 พฤษภาคม 2564 นายอายุตม์ สินธพพันธ์ุ อธิบดีกรมราชทัณฑ์ เปิดเผยว่า กรมราชทัณฑ์ ได้รับตัวนางสาวปนัสยาฯ เมื่อวันที่ 8 มีนาคม 2564 โดยควบคุมภายในห้องกักโรค ของแดนแรกรับ และได้ดําเนินการตรวจหาเชื้อโควิด - 19 ด้วยการ SWAB ครั้งแรก เมื่อวันที่ 10 มีนาคม 2564 ผลไม่พบการติดเชื้อ และทําการตรวจหาเชื้อครั้งที่สอง เมื่อวันที่ 23 เมษายน 2564 ผลไม่พบการติดเชื้อเช่นกัน จนกระทั่งวันที่ 26 เมษายน 2564 ได้อนุญาตให้นางสาวปนัสยาฯ ลงจากห้องกักโรค (บนอาคารเรือนนอน) ลงมาอยู่ร่วมกับผู้ต้องขังอื่นภายในแดนแรกรับ จนกระทั่งได้รับการปล่อยตัวในวันที่ 6 พฤษภาคม 2564 ทั้งนี้ ทัณฑสถานหญิงกลาง แบ่งการควบคุมเป็น 2 แดน คือ แดนแรกรับ ซึ่งเป็นแดนที่นางสาวปนัสยาฯ ถูกควบคุมตัวอยู่มีผู้ต้องขังประมาณ 1,500 คน ได้ทําการตรวจคัดกรองผู้ต้องขัง 100% เมื่อวันที่ 8 พฤษภาคม 2564 ภายหลังจากนางสาวปนัสยาฯ ปล่อยตัวไป ไม่พบผู้ต้องขังแดนนี้ติดเชื้อ ซึ่งในจํานวนนี้รวมถึงผู้ต้องขังที่นอนห้องเดียวกันและใช้ชีวิตใกล้ชิดกับนางสาวปนัสยาฯ ตั้งแต่พ้นจากห้องกักโรค จํานวน 4 คน ก็ไม่พบการติดเชื้อเช่นกัน
สําหรับอีกแดนหนึ่ง คือ แดนผู้ต้องขังเด็ดขาดที่เกิดการระบาดของโรค ซึ่งมีผู้ต้องขังประมาณ 2,900 คน ทําการตรวจคัดกรองผู้ต้องขัง 100% พบผู้ต้องขังติดเชื้ออยู่ในแดนนี้ จํานวน 1,039 คน ตามที่ปรากฎเป็นข่าว และได้ย้ายผู้ต้องขังที่ติดเชื้อไปเข้ารับการรักษาที่โรงพยาบาลสนามของทัณฑสถานโรงพยาบาลราชทัณฑ์เรียบร้อยแล้ว ดังนั้น จึงขอสร้างความเข้าใจต่อสังคมว่า กรมราชทัณฑ์ ไม่ได้มีนโยบายหรือสั่งการให้ปิดบังข้อมูลสถานการณ์การแพร่ระบาดโควิด – 19 ในเรือนจําและทัณฑสถานแต่อย่างใด อีกทั้งยังได้มีหนังสือกําชับให้เรือนจําและทัณฑสถานปฏิบัติตามมาตรการเฝ้าระวัง ป้องกัน และควบคุมการแพร่ระบาดของโควิด – 19 ตามมาตรฐานกระทรวงสาธารณสุขอย่างเคร่งครัด
รัฐบาลไทย-ข่าวทำเนียบรัฐบาล-สธ. แจงกรณีมีข้อเรียกร้องให้เร่งฉีดวัคซีนแก่ อสม. และบุคลากรทางการแพทย์ในสังกัดสาธารณสุขอำเภอ
วันจันทร์ที่ 17 พฤษภาคม 2564
สธ. แจงกรณีมีข้อเรียกร้องให้เร่งฉีดวัคซีนแก่ อสม. และบุคลากรทางการแพทย์ในสังกัดสาธารณสุขอําเภอ
กรมควบคุมโรค ยืนยันรัฐบาลให้ความสําคัญกับการฉีดวัคซีนให้บุคลากรทางการแพทย์และ สธ. รวมถึง อสม.ทั่วประเทศ ซึ่งในเดือน มิ.ย.นี้ วัคซีนจะเข้ามาจํานวนมากและเพียงพอสําหรับบุคลากรทางการแพทย์ฯ อสม. รวมถึงประชาชนที่สมัครใจฉีดวัคซีนอย่างแน่นอน
เมื่อวันที่ 16 พฤษภาคม 2564 นายแพทย์โอภาส การย์กวินพงศ์ อธิบดีกรมควบคุมโรค ชี้แจงว่า รัฐบาลและกระทรวงสาธารณสุข ให้ความสําคัญกับบุคลากรการแพทย์และสาธารณสุข เจ้าหน้าที่ด่านหน้า รวมทั้งอาสาสมัครสาธารณสุขประจําหมู่บ้าน (อสม.) และมีนโยบายฉีดวัคซีนโควิด 19 เป็นกลุ่มแรกมาโดยตลอด เพื่อให้ทุกคนมีความปลอดภัย สามารถดูแลประชาชน ทั้งการป้องกันควบคุมโรค หรือการดูแลรักษาพยาบาล รวมทั้งการให้ข้อมูลข่าวสารและคําแนะนําเรื่องการฉีดวัคซีน และการดูแลสุขภาพต่างๆ แก่ประชาชนในพื้นที่ โดยในช่วงต้นที่วัคซีนมีจํานวนจํากัด จําเป็นต้องให้วัคซีนกับแพทย์และพยาบาลในสถานพยาบาล และบุคลากรสาธารณสุขทุกระดับ ทั้งระดับอําเภอ ตําบล หมู่บ้าน เช่น อสม.ที่มีโอกาสสัมผัสผู้ติดเชื้อก่อน เพื่อให้ระบบการแพทย์และสาธารณสุข สามารถคงอยู่ดูแลประชาชนได้ ข้อมูล ณ ปัจจุบัน ได้ฉีดวัคซีนให้กับกลุ่มดังกล่าวไปแล้วมากกว่า 1.1 ล้านโดส จากวัคซีนที่จัดสรรไป 2.5 ล้านโดส หรือประมาณร้อยละ 45 ของวัคซีนที่มีอยู่ขณะนี้
อย่างไรก็ตาม เนื่องจาก อสม.ทั่วประเทศมีจํานวนมากกว่า 1 ล้านคน จึงมีคนที่ยังรอฉีดวัคซีนอีกเป็นจํานวนมาก กระทรวงสาธารณสุข ได้เร่งจัดหาวัคซีนมาเพิ่มเติม ซึ่งเพียงพอสําหรับ อสม.ทุกคน โดยนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร ได้ประชุมทางไกลผ่านระบบวิดีโอกับประธานชมรมอาสาสมัครสาธารณสุขประจําหมู่บ้าน (อสม.) และสํานักงานสาธารณสุขจังหวัดทั่วประเทศ เมื่อวันที่ 13 พฤษภาคมที่ผ่านมา เชิญชวนให้ อสม.ไปรับการฉีดวัคซีน พร้อมออกเคาะประตูรณรงค์เชิญชวนคนในชุมชน ผู้นําชุมชน ลงทะเบียนฉีดวัคซีนโควิด 19 ทุกช่องทางที่สะดวก
ส่วนในกลุ่มบุคลากรทางการแพทย์นั้น ได้ให้ทุกจังหวัดเร่งดําเนินการฉีดวัคซีนให้ได้ 100 เปอร์เซ็นต์ ทั้งบุคลากรที่อยู่ในสถานพยาบาล สํานักงานสาธารณสุขจังหวัด สํานักงานสาธารณสุขอําเภอ โรงพยาบาลส่งเสริมสุขภาพตําบล ข้อมูล 28 กุมภาพันธ์ – 14 พฤษภาคม 2564 มีบุคลากรสาธารณสุขฉีดวัคซีนเข็มแรก 687,909 คน ฉีดครบ 2 เข็มแล้ว 409,019 คน กลุ่มเจ้าหน้าที่อื่น ๆ และอสม. เข็มแรก 203,213 คน ครบ 2 เข็ม 82,068 คน ยังคงทยอยมารับการฉีดต่อเนื่อง ทั้งนี้ ยืนยันว่าบุคลากรทางการแพทย์ และอสม.ทุกคนที่มีความสมัครใจจะได้รับการฉีดวัคซีน เพราะประเทศไทยจะได้รับวัคซีนล็อตใหญ่ของแอสตร้าเซนเนก้าต่อเนื่องทุกเดือน ตั้งแต่เดือนมิถุนายน 6 ล้านโดส เดือนต่อไปเดือนละ 10 ล้านโดส และจากการจัดหาเพิ่มเติมให้กับทุกคนที่อยู่ในประเทศไทยตามนโยบายรัฐบาล รวมทั้งหมดไม่ต่ํากว่า 150 ล้านโดส
รัฐบาลไทย-ข่าวทำเนียบรัฐบาล-คณะกรรมการ PPP เดินหน้าโครงการทางพิเศษสายกะทู้ - ป่าตอง จังหวัดภูเก็ต มูลค่าลงทุนรวม 1.4 หมื่นล้านบาท รองรับปริมาณการจราจร และเพิ่มความปลอดภัยของประชาชนผู้ใช้ทางในพื้นที่
วันจันทร์ที่ 17 พฤษภาคม 2564
คณะกรรมการ PPP เดินหน้าโครงการทางพิเศษสายกะทู้ - ป่าตอง จังหวัดภูเก็ต มูลค่าลงทุนรวม 1.4 หมื่นล้านบาท รองรับปริมาณการจราจร และเพิ่มความปลอดภัยของประชาชนผู้ใช้ทางในพื้นที่
การประชุมคณะกรรมการ PPP ครั้งที่ 2/2564 เมื่อวันจันทร์ที่ 17 พฤษภาคม 2564 โดยเป็นการประชุมผ่านสื่ออิเล็กทรอนิกส์ โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 2/2564 เมื่อวันจันทร์ที่ 17 พฤษภาคม 2564 โดยเป็นการประชุมผ่านสื่ออิเล็กทรอนิกส์ โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP ได้เห็นชอบในหลักการของโครงการทางพิเศษสายกะทู้ - ป่าตอง จังหวัดภูเก็ต ของการทางพิเศษแห่งประเทศไทย (กทพ.) ระยะทางรวม 3.98 กิโลเมตร ในรูปแบบ PPP Net Cost ระยะเวลาสัมปทาน 35 ปี (นับจากวันที่ กทพ. แจ้งให้เริ่มปฏิบัติงาน) โดยภาครัฐรับผิดชอบการจัดกรรมสิทธิ์ที่ดินวงเงิน 5,792 ล้านบาท ในขณะที่เอกชนรับผิดชอบการออกแบบรายละเอียด การก่อสร้าง และการดําเนินการและบํารุงรักษา โดยเอกชนจะโอนกรรมสิทธิ์ในทรัพย์สินที่ลงทุนทั้งหมดให้แก่ภาครัฐก่อนเริ่มดําเนินงาน (BTO) ซึ่งโครงการนี้จะช่วยลดอุบัติเหตุทางถนน แก้ปัญหาจราจร และเพิ่มขีดความสามารถในการรองรับการเดินทางระหว่างเมืองภูเก็ตและหาดป่าตอง และมอบหมายให้ กทพ. เร่งรัดจัดทําข้อมูลเพื่อประกอบการเสนอคณะรัฐมนตรีต่อไป เช่น ความพร้อมเรื่องที่ดินของโครงการ พร้อมทั้งสื่อสารทําความเข้าใจกับประชาชนในพื้นที่ด้วย
2. คณะกรรมการ PPP ยังรับทราบความคืบหน้าและเร่งรัดโครงการร่วมลงทุนระหว่างรัฐและเอกชนในกลุ่ม High Priority PPP Project ตามแผนการจัดทําโครงการร่วมลงทุน พ.ศ. 2563 - 2570 ให้เป็นไปตามกรอบเวลาที่วางไว้ เพื่อสนับสนุนให้เอกชนร่วมลงทุนพัฒนาโครงการโครงสร้างพื้นฐานและบริการสาธารณะ ซึ่งช่วยลดข้อจํากัดการลงทุนจากเงินงบประมาณแผ่นดินและเงินกู้ ตลอดจนสามารถเพิ่มประสิทธิภาพในการให้บริการแก่ประชาชนจากความรู้ ความสามารถ ความเชี่ยวชาญ และนวัตกรรมของเอกชน
3. นอกจากนี้ คณะกรรมการ PPP ได้รับทราบแนวทางการกําหนดรายละเอียดในการวิเคราะห์ถึงหลักการและเหตุผลประกอบการพิจารณาความสําคัญของโครงการร่วมลงทุน ตามหลักเกณฑ์ในเรื่องการพิจารณาความสําคัญของโครงการที่มีมูลค่าตั้งแต่ 1,000 - 5,000 ล้านบาท ซึ่งจะช่วยให้การดําเนินโครงการในกลุ่มดังกล่าวภายใต้ พ.ร.บ. การร่วมลงทุนฯ ปี 2562 มีกรอบการพิจารณาที่ชัดเจน และช่วยให้การดําเนินโครงการโครงสร้างพื้นฐานและบริการสาธารณะมีความคล่องตัว และเป็นไปตามแผนที่กําหนด
รัฐบาลไทย-ข่าวทำเนียบรัฐบาล-นายกรัฐมนตรีติดตามกรณีพบผู้ติดเชื้อโควิด-19 ในเรือนจำเพิ่มต่อเนื่อง กำชับราชทัณฑ์ประสานสาธารณสุขดูแลผู้ต้องขังด้วยมาตรฐานเดียวกับผู้ป่วยภายนอก เร่งตรวจเชิงรุกพื้นที่เสี่ยง
วันจันทร์ที่ 17 พฤษภาคม 2564
นายกรัฐมนตรีติดตามกรณีพบผู้ติดเชื้อโควิด-19 ในเรือนจําเพิ่มต่อเนื่อง กําชับราชทัณฑ์ประสานสาธารณสุขดูแลผู้ต้องขังด้วยมาตรฐานเดียวกับผู้ป่วยภายนอก เร่งตรวจเชิงรุกพื้นที่เสี่ยง
นายกรัฐมนตรีติดตามกรณีพบผู้ติดเชื้อโควิด-19 ในเรือนจําเพิ่มต่อเนื่อง กําชับราชทัณฑ์ประสานสาธารณสุขดูแลผู้ต้องขังด้วยมาตรฐานเดียวกับผู้ป่วยภายนอก คํานึงถึงสิทธิมนุษยชน เร่งตรวจเชิงรุกพื้นที่เสี่ยงจํากัดการแพร่ระบาด
วันที่17พ.ค. 2564น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าจากที่มีรายงานผลการตรวจคัดกรองเชิงรุกในเรือนจําและทัณฑสถานในพื้นที่เสี่ยงและยังพบผู้ป่วยยืนยันในกลุ่มผู้ต้องขังเพิ่มสูงขึ้นพล.อ.ประยุทธ์จันทร์โอชานายกรัฐมนตรีและรมว.กลาโหมได้ติดตามกรณีนี้อย่างต่อเนื่อง
ทั้งนี้นายกรัฐมนตรีได้ทราบถึงมาตรการต่างๆที่กรมราชทัณฑ์ดําเนินการทั้งในการตรวจคัดกรองการแยกผู้ต้องขังแรกเข้าการแยกผู้ป่วยออกไปรักษาในโรงพยาบาลสนามของราชทัณฑ์แต่ก็ได้กําชับว่าขอให้ประสานงานอย่างใกล้ชิดกับกระทรวงสาธารณสุขเพื่อดําเนินการตามมาตรการควบคุมและรักษาโรคเพื่อให้การดูแลผู้ป่วยเป็นไปในมาตรฐานเดียวกับประชาชนทั่วไปที่อยู่นอกเรือนจํา
นอกจากนี้นายกรัฐมนตรียังขอให้ดําเนินการตรวจคัดกรองเชิงรุกในเรือนจําและทัณฑสถานในพื้นที่เสี่ยงต่างๆให้มากและเร็วที่สุดเพื่อประสิทธิภาพในการจํากัดวงการแพร่ระบาดรวมไปถึงความปลอดภัยของทั้งผู้ต้องขังและเจ้าหน้าที่ผู้ปฏิบัติหน้าที่ภายในเรือนจําด้วยโดยให้สาธารณสุขและหน่วยงานต่างๆของจังหวัดพื้นที่เสี่ยงให้การสนับสนุนอย่างเต็มที่
“เนื่องจากปัจจุบันเรือนจําหลายแห่งมีผู้ต้องขังอยู่หนาแน่นมีความแออัดด้วยพื้นที่จํากัดซึ่งเป็นความเสี่ยงต่อการแพร่ระบาดของโรคนายกรัฐมนตรีมีข้อห่วงใยในส่วนนี้จึงกําชับให้ทางราชทัณฑ์ประสานงานกับสาธารณสุขในเขตพื้นที่ให้เข้ามาช่วยดูแลอย่างใกล้ชิดให้เป็นไปตามมาตรฐานเดียวกับประชาชนภายนอกโดยคํานึงถึงสิทธิมนุษยชนของผู้ต้องขังแม้จะเป็นผู้เคยกระทําผิดจนต้องขังแต่เมื่อป่วยต้องได้รับการดูแล”น.ส.ไตรศุลีกล่าว
............
รัฐบาลไทย-ข่าวทำเนียบรัฐบาล-SME D Bank ร่วมลงทุน KTMS ศูนย์ไตเทียมสุดทันสมัย สนับสนุนการเติบโตด้านอุตสาหกรรมการแพทย์ในอนาคต
วันจันทร์ที่ 17 พฤษภาคม 2564
SME D Bank ร่วมลงทุน KTMS ศูนย์ไตเทียมสุดทันสมัย สนับสนุนการเติบโตด้านอุตสาหกรรมการแพทย์ในอนาคต
SME D Bank ลงนามร่วมลงทุนบริษัท เคที เมดิคอล เซอร์วิส จํากัด (KTMS)   ธุรกิจศูนย์ไตเทียมสุดทันสมัย ชี้หนุนการเติบโตของธุรกิจด้านการแพทย์ครบวงจร  ตอบเทรนด์อุตสาหกรรมแห่งอนาคตที่จําเป็นสําหรับประเทศไทย
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า เมื่อวันที่ 7 พฤษภาคม 2564 ที่ผ่านมา SME D Bank ได้ลงนามในสัญญาเพื่อสนับสนุนเงินร่วมลงทุนจํานวน 30 ล้านบาท ในบริษัท เคที เมดิคอล เซอร์วิส จํากัด (KTMS) ดําเนินธุรกิจศูนย์ไตเทียม (Hemodialysis Center) ให้บริการฟอกเลือดด้วยเครื่องไตเทียม ผ่านกองทรัสต์เพื่อกิจการเงินร่วมลงทุน กองทุนร่วมลงทุนในกิจการ SMEs (กองทุนย่อยกองที่ 2) ที่จัดตั้งโดย SME D Bank และบริษัท พีพีเอ็ม แอ็ดไวเซอรี่ จํากัด เป็นผู้จัดการทรัสต์
สําหรับการร่วมลงทุนบริษัท เคที เมดิคอล เซอร์วิส จํากัด (KTMS) ธนาคารมองว่าเป็นการสนับสนุนธุรกิจด้านการแพทย์ครบวงจร (Health Care) ซึ่งเป็น 1 ใน 10 อุตสาหกรรมแห่งอนาคต (10 S-curves) ที่จําเป็นสําหรับประเทศไทย รวมถึง KTMS มีบริษัทแม่ที่แข็งแกร่ง คือ บริษัท ฟิลเตอร์ วิชั่น จํากัด (มหาชน) ซึ่งเป็นบริษัทจดทะเบียนในตลาดหลักทรัพย์เอ็ม เอ ไอ ดําเนินธุรกิจเกี่ยวกับบําบัดน้ําให้บริสุทธิ์ที่ใช้ในอุตสาหกรรมต่าง ๆ มีทีมผู้บริหารมืออาชีพ โดยคุณวิจิตร เตชะเกษม ประธานกรรมการบริษัท และคุณกาญจนา พงศ์พัฒนะเดชา กรรมการผู้จัดการ ซึ่งมีประสบการณ์ในธุรกิจนี้มายาวนาน และมีเป้าหมายให้การดูแลและช่วยให้ผู้ป่วยโรคไตเรื้อรัง มีคุณภาพชีวิตที่ดีขึ้น ซึ่งประเทศไทยมีแนวโน้มจํานวนผู้ป่วยโรคไตเพิ่มสูงขึ้นอย่างต่อเนื่อง ด้วยอัตราการเติบโตเฉลี่ย 15-20% ต่อปี ในขณะที่กลับมีอัตราเฉลี่ยใช้เครื่องไตเทียมเพิ่มขึ้นเพียง 6.41% ต่อปี จึงยังมีโอกาสในการขยายสาขาเพื่อให้บริการอีกมากในจังหวัดที่ขาดแคลน
ปัจจุบัน บริษัทมีศูนย์ไตเทียมจํานวน 16 สาขา ทั้งที่ให้บริการอยู่ในโรงพยาบาลรัฐและเอกชน และคลินิกของบริษัท ที่อยู่ในทําเลสะดวกต่อลูกค้าที่จะมาใช้บริการ เช่น สาขาพัฒนาการ ซอย 3 เป็นต้น โดยบริษัทมีเป้าหมายในการเข้าจดทะเบียนในตลาดหลักทรัพย์ เอ็ม เอ ไอ ภายในปี 2567
ทั้งนี้ ที่ผ่านมา SME D Bank ได้ส่งเสริมผู้ประกอบการเอสเอ็มอีที่มีศักยภาพ ในรูปแบบเงินร่วมลงทุน ผ่านกองทรัสต์เพื่อกิจการเงินร่วมลงทุน กองทุนร่วมลงทุนในกิจการ SMEs ทั้งกองทุนย่อยกองที่ 1 และกองทุนย่อยกองที่ 2 และธนาคารลงทุนตรง จํานวน 14 กิจการ เป็นจํานวนเงินรวมแล้วทั้งสิ้น 342.4 ล้านบาท มีส่วนช่วยสนับสนุนเศรษฐกิจของประเทศ ผ่านการจ้างงานกว่า 1,618 ราย และสร้างรายได้ให้กับธุรกิจเอสเอ็มอีกว่า 2,451 ล้านบาท (ข้อมูล 31 มี.ค. 2564)
รัฐบาลไทย-ข่าวทำเนียบรัฐบาล-เปิดลงทะเบียนฉีดวัคซีน กลุ่มอายุ 18-59 ปี เริ่ม 31 พ.ค. นี้ วางระบบรองรับการลงทะเบียนฉีดวัคซีนโควิด-19 ของชาวต่างประเทศที่ทำงานในไทย
วันจันทร์ที่ 17 พฤษภาคม 2564
เปิดลงทะเบียนฉีดวัคซีน กลุ่มอายุ 18-59 ปี เริ่ม 31 พ.ค. นี้ วางระบบรองรับการลงทะเบียนฉีดวัคซีนโควิด-19 ของชาวต่างประเทศที่ทํางานในไทย
เปิดลงทะเบียนฉีดวัคซีน กลุ่มอายุ 18-59 ปี เริ่ม 31 พ.ค. นี้ วางระบบรองรับการลงทะเบียนฉีดวัคซีนโควิด-19 ของชาวต่างประเทศที่ทํางานในไทย
วันที่ 17 พ.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรีเผย ประชาชนทั่วไปที่มีอายุตั้งแต่ 18 -59 ปี เริ่มลงทะเบียนเพื่อรับบริการฉีดวัคซีนผ่านระบบ “หมอพร้อม” ทั้ง Line Official Account และแอปพลิเคชัน ตั้งแต่วันที่ 31 พฤษภาคม นี้เป็นต้นไป และยังสามารถจองฉีดวัคซีนโควิด-19 ผ่านโรงพยาบาลที่มีสิทธิรักษา /อสม./รพ. สต. และ ช่องทางอื่น ๆ รวมทั้ง Walk-in ตามประกาศของจังหวัดด้วย ขณะเดียวกันทางกระทรวงสาธารณสุขอยู่ระวางการวางระบบการลงทะเบียนเพื่อให้ชาวต่างชาติที่ทํางานในไทยสามารถเข้าถึงการรับบริการฉีดวัคซีนโควิด-19 ได้เช่นเดียวกัน
รองโฆษกประจําสํานักนายกรัฐมนตรียังให้ความมั่นใจว่า ผลศึกษาวัคซีนโควิด-19 ที่ฉีดในไทยพบว่า สามารถกระตุ้นภูมิคุ้มกันได้อย่างมีประสิทธิภาพ แต่หากได้รับผลข้างเคียงที่ไม่พึงประสงค์จากการฉีดวัคซีนและมีใบยืนยันอาการแพ้วัคซีนจากสถานที่ฉีดวัคซีนแล้ว สปสช. พร้อมเยียวยา ตามประกาศคณะกรรมการหลักประกันสุขภาพแห่งชาติ (ฉบับที่ 5) โดยจัดสรรวงเงิน 100 ล้านบาท สําหรับเงินช่วยเหลือเบื้องต้นสําหรับคนไทยทุกคนที่ได้รับความเสียหายจากการวัคซีนโควิด มีผลย้อนหลังตั้งแต่วันที่ 5 เมษายน ที่ผ่านมา ซึ่งขณะนี้มี 2 เขตที่เสนอข้อมูลการขอรับเงินช่วยเหลือ คือ สปสช. เขต 1 เชียงใหม่ และ สปสช. เขต 10 อุบลราชธานี เขตพื้นที่อื่นอยู่ระหว่างการรวบรวมข้อมูล ในส่วนของ สปสช. เขต 1 ซึ่งมีผู้ยื่นขอเยียวยา 218 ราย จากจํานวนที่ฉีดไปแล้วทั้งหมด 91,551 เข็ม คิดเป็น 0.24% โดยส่วนใหญ่มีอาการเล็กน้อย เช่น เป็นไข้นิด ๆ หน่อย ๆ ปวดเมื่อยตามตัว ส่วนกลุ่มที่มีอาการไข้สูงจนต้องนอนพักโรงพยาบาล คิดเป็น 0.05%
“ ปัจจุบันที่มีการรายงานยอดผู้ป่วยติดเชื้อจํานวนมาก เป็นประสิทธิภาพจากการตรวจเชิงรุกในหลายพื้นที่ เพื่อเร่งคัดกรอง แยกออกจากชุมชน นําผู้ป่วยเพื่อนําตัวเข้าสู่กระบวนการรักษา ซึ่งช่วยควบคุมและจํากัดการแพร่ระบาดได้เร็วยิ่งขึ้น โดยมีการฉีดวัคซีนโควิด19ในพื้นที่เสี่ยงในกรุงเทพมหานครแล้ว 125,228 โดส ทําให้มีการฉีดวัคซีนสะสมในพื้นที่ กทม. 450,285 โดส” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด ผ่านระบบการประชุมทางไกล (Video Conference)
วันจันทร์ที่ 17 พฤษภาคม 2564
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด ผ่านระบบการประชุมทางไกล (Video Conference)
กระทรวงยุติธรรม ประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด  คณะที่ ๑ ครั้งที่ ๑๓/๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๑๗ พฤษภาคม ๒๕๖๔ เวลา ๑๓.๓๐ น. ณ ห้องประชุม ๔ - ๐๑ ชั้น ๔ อาคารกระทรวงยุติธรรม ถนนแจ้งวัฒนะ เขตหลักสี่ กรุงเทพมหานคร นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๓/๒๕๖๔ ผ่านระบบการประชุมทางไกล (Video Conference) โดยมีเจ้าหน้าที่และหน่วยงานที่เกี่ยวข้องเข้าร่วมฯ ที่ประชุมได้รับทราบข้อมูลแสดงการให้ความช่วยเหลือประชาชน ปีงบประมาณ ๒๕๖๔ ในภาพรวมทั่วประเทศ ๒,๗๕๐ ราย (ณ วันที่ ๑ ตุลาคม ๒๕๖๓ – ๑๖ เมษายน ๒๕๖๔) แบ่งเป็นผู้มาขอรับคําปรึกษากฎหมาย จํานวน ๒๙๗ ราย และผู้มาขอรับความช่วยเหลือตามภารกิจของกองทุนยุติธรรม จํานวน ๒,๔๕๓ ราย
นอกจากนี้ ที่ประชุมพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๑ จํานวน ๑๙ ราย พิจารณาคําขอรับความช่วยเหลือในการดําเนินคดี จํานวน ๘ ราย อนุมัติ จํานวน ๕ ราย ไม่อนุมัติ ๓ ราย และพิจารณาคําขอรับความช่วยเหลือการขอปล่อยชั่วคราวผู้ต้องหาหรือจําเลย จํานวน ๑๑ ราย อนุมัติ จํานวน ๑๐ ราย ไม่อนุมัติ ๑ ราย รวมยอดเงินการให้ความช่วยเหลือกรณีขอปล่อยชั่วคราว ทั้งสิ้น ๔,๔๐๐,๐๐๐ บาท
รัฐบาลไทย-ข่าวทำเนียบรัฐบาล-ก.แรงงาน ช่วยเหลือลูกจ้าง นายจ้าง ผ่านสหกรณ์ออมทรัพย์ สู้วิกฤตไปด้วยกัน
วันจันทร์ที่ 17 พฤษภาคม 2564
ก.แรงงาน ช่วยเหลือลูกจ้าง นายจ้าง ผ่านสหกรณ์ออมทรัพย์ สู้วิกฤตไปด้วยกัน
ก.แรงงาน มอบเงินกู้กองทุนเพื่อผู้ใช้แรงงาน 10 ล้านบาท แก่สหกรณ์ออมทรัพย์พนักงานซีเคียวริคอร์ จํากัด เพื่อนําไปให้บริการแก่ผู้ใช้แรงงานที่ได้รับผลกระทบจากการแพร่ระบาดของโรคติดเชื้อไวรัสโควิด-19
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า จากสถานการณ์การแพร่ระบาดของโรคติดเชื้อไวรัสโควิด-19 ได้เกิดการแพร่ระบาดในวงกว้างและมีอัตราการติดเชื้อเพิ่มมากขึ้น กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้ให้ความสําคัญและตระหนักถึงปัญหาที่เกิดขึ้นกับพี่น้องแรงงาน จึงได้ดําเนินการตามมาตรการช่วยเหลือแรงงานอย่างต่อเนื่อง และเพื่อเป็นการบรรเทาความเดือดร้อนของพี่น้องแรงงานและสถานประกอบกิจการ นายสุชาติ ชมกลิ่น รัฐมนตรีว่าการกระทรวงแรงงาน ได้สั่งการให้กรมสวัสดิการและคุ้มครองแรงงาน หาแนวทางในการดําเนินการส่งเสริมสภาพคล่องด้านการเงินให้แก่ลูกจ้าง นายจ้าง ผ่านสหกรณ์ออมทรัพย์ในสถานประกอบกิจการหรือรัฐวิสาหกิจ เพื่อเปิดโอกาสให้พี่น้องแรงงานที่เป็นสมาชิกสหกรณ์ออมทรัพย์ในสถานประกอบกิจการ สามารถเข้าถึงแหล่งเงินทุนดอกเบี้ยต่ํา เพื่อนําไปเสริมสภาพคล่องสําหรับการใช้จ่ายในชีวิตประจําวัน และแก้ไขปัญหาการกู้ยืมเงินนอกระบบ กรณีที่ไม่สามารถหาหลักทรัพย์ค้ําประกันการกู้ยืมเงินจากธนาคารพาณิชย์ทั่วไป เพื่อพัฒนาให้พี่น้องแรงงานมีรายได้และมาตรฐานความเป็นอยู่ที่ดีขึ้น
นายอภิญญา กล่าวเพิ่มเติมว่า กองทุนเพื่อผู้ใช้แรงงาน ให้บริการเงินกู้แก่ผู้ใช้แรงงานโดยผ่านสหกรณ์ออมทรัพย์ในสถานประกอบกิจการและรัฐวิสาหกิจ ซึ่งเมื่อวันที่ 17 พฤษภาคม 2564 กสร. ได้มอบเงินกู้กองทุนเพื่อผู้ใช้แรงงาน จํานวน 10 ล้านบาท ให้แก่สหกรณ์ออมทรัพย์พนักงานซีเคียวริคอร์ จํากัด ซึ่งเป็นสหกรณ์ออมทรัพย์ในสถานประกอบกิจการที่จัดตั้งขึ้นใน บริษัท รักษาความปลอดภัย การ์ดฟอร์ซ แคชโซลูชั่นส์ (ประเทศไทย) จํากัด โดยมีสมาชิกจํานวน 735 คน นําไปให้บริการแก่ลูกจ้างที่เป็นสมาชิกสหกรณ์เพื่อเสริมสภาพคล่องด้านการเงินและช่วยเหลือลูกจ้างที่ได้รับผลกระทบจากการแพร่ระบาดของโรคติดเชื้อไวรัสโควิด-19 โดยปัจจุบันกองทุนเพื่อผู้ใช้แรงงาน ได้จัดโครงการเงินกู้เพื่อบรรเทาผลกระทบจากสถานการณ์การแพร่ระบาดของโรคติดเชื้อไวรัสโควิด-19 มีวงเงินงบประมาณ 50 ล้านบาท เพื่อให้สหกรณ์ออมทรัพย์ในสถานประกอบกิจการหรือรัฐวิสาหกิจ สามารถยื่นคําขอกู้เงินเพื่อนําไปให้บริการเงินกู้แก่ผู้ใช้แรงงานที่เป็นสมาชิกสหกรณ์ออมทรัพย์ได้ไม่เกินแห่งละ 10 ล้านบาท ในอัตราดอกเบี้ยร้อยละ 1.00 ต่อปี โดยสหกรณ์ออมทรัพย์ที่สนใจสามารถยื่นคําขอกู้ได้ตั้งแต่วันนี้ จนถึง 31 กรกฎาคม 2564 สอบถามข้อมูลเพิ่มเติมได้ที่ กองสวัสดิการแรงงาน กรมสวัสดิการและคุ้มครองแรงงาน โทรศัพท์ 0 2246 0383 หรือ 0 2248 6684
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ประชุมหารือแนวทางการจำหน่ายหรือประชาสัมพันธ์ ผลิตภัณฑ์ของมูลนิธิโรงพยาบาลเจ้าพระยาอภัยภูเบศร ภายในสถานีและขบวนรถไฟฟ้า BTS
วันจันทร์ที่ 17 พฤษภาคม 2564
กรมการขนส่งทางราง กระทรวงคมนาคม ประชุมหารือแนวทางการจําหน่ายหรือประชาสัมพันธ์ ผลิตภัณฑ์ของมูลนิธิโรงพยาบาลเจ้าพระยาอภัยภูเบศร ภายในสถานีและขบวนรถไฟฟ้า BTS
นายกิตติพันธ์ ปานจันทร์ อธิบดีกรมการขนส่งทางราง เป็นประธานการประชุมเพื่อหารือ
พร้อมด้วย นายพิเชฐ คุณาธรรมรักษ์ รองอธิบดีกรมการขนส่งทางราง และหน่วยงานที่เกี่ยวข้อง ได้แก่ บริษัท วีจีไอ จํากัด (มหาชน) มูลนิธิโรงพยาบาลเจ้าพระยาอภัยภูเบศร กระทรวงสาธารณสุข และกองกํากับกิจการขนส่งทางรางในฐานะฝ่ายเลขานุการ
โดยเป็นการประชุมเพื่อพิจารณาเพิ่มช่องทางการจําหน่ายสินค้าผลิตภัณฑ์ตราอภัยภูเบศร และเพื่อเป็นการดําเนินงานเชิง CSR โดยบูรณาการร่วมกันระหว่างกรมการขนส่งทางราง BTS มูลนิธิโรงพยาบาลเจ้าพระยาภูเบศร และบริษัท วีจีไอ จํากัด (มหาชน) เพื่อส่งเสริมความรู้ความเข้าใจให้แก่ประชาชนผ่านสื่อภายในขบวนรถไฟฟ้าเกี่ยวกับการใช้ผลิตภัณฑ์สมุนไพรไทยอย่างถูกวิธีเพื่อดูแลป้องกันตนเองจากเชื้อ COVID - 19 ซึ่งประเทศไทยกําลังเผชิญวิกฤติอยู่ในขณะนี้ โดยบริษัท วีจีไอ จํากัด (มหาชน ) ยินดีสนับสนุนการดําเนินการประชาสัมพันธ์ผลิตภัณฑ์ของมูลนิธิฯ ผ่านสื่อภายในขบวนรถไฟฟ้า BTS โดยไม่คิดค่าใช้จ่ายเป็นเวลา 3 เดือน และยังคงสนับสนุนการประชาสัมพันธ์เชิง CSR ภายในขบวนรถ เพื่อให้ความรู้แก่ประชาชนในการใช้สมุนไพรอย่างถูกวิธีและการดูแลป้องกัน COVID-19 โดยไม่คิดค่าใช้จ่าย รวมทั้งคิดอัตราเช่าพื้นที่จําหน่ายผลิตภัณฑ์ของมูลนิธิฯ ในอัตราพิเศษ เพื่อเป็นการส่งเสริมนโยบายของรัฐมนตรีว่าการกระทรวงคมนาคมในการสนับสนุนให้มีการจําหน่ายสินค้า OTOP ภายในสถานีรถไฟ/รถไฟฟ้า
ทั้งนี้ ที่ประชุมได้เห็นชอบร่วมกันในการดําเนินการขับเคลื่อนความร่วมมือระหว่างหน่วยงานในการจัดทําสื่อประชาสัมพันธ์ภายในขบวนรถไฟฟ้า BTS เพื่อเพิ่มช่องทางการจําหน่ายผลิตภัณฑ์ของมูลนิธิโรงพยาบาลอภัยภูเบศร และสื่อประชาสัมพันธ์เชิงสังคมเพื่อให้ความรู้เกี่ยวกับการใช้ผลิตภัณฑ์สมุนไพรอย่างปลอดภัยและป้องกันเชื้อ COVID-19 แก่ประชาชน โดยคาดว่าจะสามารถดําเนินการออกสื่อประชาสัมพันธ์ภายในขบวนรถได้ภายในต้นมิถุนายน 2564
รัฐบาลไทย-ข่าวทำเนียบรัฐบาล-"กลาโหมปรับลดงบประมาณลงต่อเนื่องหลังโควิด ยืนยันความพร้อมภารกิจเพื่อประชาชน"
วันจันทร์ที่ 17 พฤษภาคม 2564
"กลาโหมปรับลดงบประมาณลงต่อเนื่องหลังโควิด ยืนยันความพร้อมภารกิจเพื่อประชาชน"
พล.ท.คงชีพ ตันตระวาณิชย์ โฆษก กห. เปิดเผยถึง กรณีพรรคการเมืองฝ่ายค้าน ได้ให้ข้อสังเกตถึงงบประมาณประจําปี 65 ที่ กห.ได้รับการจัดสรรมากกว่า สธ.นั้น กห.พร้อมให้ข้อมูลถึงเหตุผลความจําเป็นตามกระบวนพิจารณาของรัฐสภาที่จะมีขึ้นใน มิ.ย.64
อย่างไรก็ตาม กห. มีภารกิจหลักในการป้องกันประเทศและการช่วยเหลือประชาชนต่อเนื่องที่ผ่านมา โดยเฉพาะสถานการณ์ของโรคระบาดร้ายแรงที่กําลังเกิดขึ้นเป็นวงกว้างและเป็นความท้าทายร่วมกันของทุกฝ่ายที่ต้องหันหน้าช่วยเหลือกัน ซึ่ง กห.โดยทุกเหล่าทัพ ก็ได้ตระหนักถึงภาระงบประมาณของรัฐบาล ที่จําเป็นต้องนําไปแก้ไขปัญหาต่างๆและเยียวยาช่วยเหลือประชาชนจากผลกระทบที่เกิดขึ้น
โดย กห. ก็ได้มีส่วนร่วมพิจารณาปรับลดงบประมาณในภาพรวมของทุกเหล่าทัพลงกว่า 18,000 ล้านบาทในปี 63 และในปี 64 กห.ก็ได้รับการจัดสรรงบประมาณลดลงกว่าปี 63 จํานวนกว่า 17,200 ล้านบาท ต่อเนื่องมาถึง ปี 65 ทั้งนี้ แต่ละกระทรวงก็มีภารกิจที่แตกต่างกัน และ กห.ขอยืนยันถึงความพร้อมในทุกภารกิจเพื่อประชาชน จึงไม่อยากให้นํางบประมาณของแต่ละกระทรวงไปเปรียบเทียบกัน
รัฐบาลไทย-ข่าวทำเนียบรัฐบาล-“อนุทิน” แจงหน่วยงานองค์กรรัฐ-เอกชน ขอสนับสนุนการฉีดวัคซีนโควิดเป็นกลุ่มได้
วันจันทร์ที่ 17 พฤษภาคม 2564
“อนุทิน” แจงหน่วยงานองค์กรรัฐ-เอกชน ขอสนับสนุนการฉีดวัคซีนโควิดเป็นกลุ่มได้
รองนายกรัฐมนตรีและรัฐมนตรีว่าการกระทรวงสาธารณสุข แจงหน่วยงานรัฐ-เอกชนรวมตัวขอรับการฉีดวัคซีนโควิด 19 ได้ หรือจัดสถานที่และบุคลากรทางการแพทย์ แล้วขอรับวัคซีนไปฉีดเอง ช่วยเพิ่มการเข้าถึงวัคซีนอย่างรวดเร็ว
รองนายกรัฐมนตรีและรัฐมนตรีว่าการกระทรวงสาธารณสุข แจงหน่วยงานรัฐ-เอกชนรวมตัวขอรับการฉีดวัคซีนโควิด 19 ได้ หรือจัดสถานที่และบุคลากรทางการแพทย์ แล้วขอรับวัคซีนไปฉีดเอง ช่วยเพิ่มการเข้าถึงวัคซีนอย่างรวดเร็ว แจงผู้ติดเชื้อเพิ่มขึ้นจากเรือนจําและไซต์ก่อสร้างที่เขตหลักสี่ ใช้ Bubble and Seal ควบคุมไม่ให้เชื้อแพร่สู่ภายนอก ถือว่าควบคุมได้ ยังไม่ถึงขั้นต้องเพิ่มมาตรการ
วันนี้ (17 พฤษภาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า วันนี้ได้เข้าพบหารือกับพลเอกประยุทธ์ จันทร์โอชา นายกรัฐมนตรี เพื่อรายงานการบริหารจัดการการฉีดวัคซีนโควิด 19 ทั้งจํานวนวัคซีนที่มีและการกระจายการฉีดวัคซีนใน 3 ช่องทาง คือ ผ่านระบบหมอพร้อม ผ่าน อสม. และการที่หน่วยงานองค์กรภาครัฐและภาคเอกชนรวมทั้งสมาชิกในครอบครัวรวมกลุ่มกันทําหนังสือมายังกรมควบคุมโรคเพื่อขอรับวัคซีน ทั้งขอรับการฉีดที่สถานบริการและการจัดสถานที่และบุคลากรฉีดวัคซีนเอง รูปแบบนี้จะช่วยแบ่งเบาภารกิจของกระทรวงสาธารณสุขอย่างมาก เช่น กระทรวงคมนาคมใช้สถานีกลางบางซื่อฉีดบุคลากรขนส่งสาธารณะ หรือกองทัพที่มีพื้นที่และหน่วยพยาบาลดําเนินการฉีดเองได้ หรือกรณีสํานักงานประกันสังคมที่ระบุว่าจะฉีดให้ผู้ประกันตน เป็นต้น เมื่อฉีดแล้วจะตัดบัญชีจากจังหวัดต้นทาง
สําหรับจํานวนผู้ติดเชื้อโควิด19 ที่เพิ่มขึ้นอย่างมากนั้น คลัสเตอร์หลักมาจากเรือนจําซึ่งเป็นพื้นที่ปิดและไซต์ก่อสร้างเขตหลักสี่ที่สั่งปิดแล้วได้ทําเป็นโรงพยาบาลสนาม ทั้งหมดใช้มาตรการ Bubble and Seal ไม่ให้มีการแพร่เชื้อสู่ภายนอก คัดแยกประเภทผู้ป่วยเป็นกลุ่มเขียวเหลืองแดง โดยจะนําเฉพาะผู้ติดเชื้อมีอาการที่ต้องถึงมือแพทย์จริงๆออกมา ส่วนใหญ่ผู้ติดเชื้อยังเป็นกลุ่มสีเขียว เมื่อครบ 14 วันก็จะหายดี เช่น เรือนจําติดเชื้อ 9 พันกว่าคน เป็นกลุ่มสีเขียวประมาณร้อยละ 70 เมื่อครบ 14 วันจะมีประมาณ 5 พันกว่าคนที่กลายเป็นจํานวนผู้รักษาหาย ทั้งนี้ ได้ให้การสนับสนุนยารักษาโรคและการฉีดวัคซีน สถานการณ์ถือว่ายังควบคุมได้ ไม่ถึงขั้นต้องเพิ่มมาตรการ ส่วนที่มีการผ่อนคลายการรับประทานอาหารในร้าน ขอให้ทุกคนยังคงมาตรการป้องกันควบคุมโรค ทั้งเว้นระยะห่างสวมหน้ากาก ล้างมือ หรือทํางานที่บ้าน
“หลังการผ่อนคลายมาตรการจะมีการประเมินสถานการณ์ หากมีความจําเป็นก็สามารถเข้มมาตรการขึ้นมาได้ ซึ่งการผ่อนคลายและกลับมาเข้ม ไม่ได้แปลว่าบริหารล้มเหลว หลายประเทศมีการผ่อนคลายและกลับมาเข้มเช่นกัน อย่างไรก็ตามสถานการณ์ตอนนี้ยังไม่ต้องเพิ่มมาตรการ แต่หากจําเป็นต้องเพิ่มมาตรการหรือล็อกดาวน์ ทาง ศบค.จะมีการพิจารณา แต่สถานการณ์ในขณะนี้ยังไม่ถึงขั้นนั้น” นายอนุทินกล่าว
******************************* 17 พฤษภาคม 2564
รัฐบาลไทย-ข่าวทำเนียบรัฐบาล-​กระทรวงยุติธรรม โดยกรมราชทัณฑ์ รับมอบหน้ากากอนามัย และผลิตภัณฑ์อาหารสำเร็จรูป ภายใต้ “โครงการ CPF ส่งอาหารจากใจ ร่วมต้านภัยโควิด-19”
วันจันทร์ที่ 17 พฤษภาคม 2564
​กระทรวงยุติธรรม โดยกรมราชทัณฑ์ รับมอบหน้ากากอนามัย และผลิตภัณฑ์อาหารสําเร็จรูป ภายใต้ “โครงการ CPF ส่งอาหารจากใจ ร่วมต้านภัยโควิด-19”
นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบหน้ากากอนามัย และผลิตภัณฑ์อาหารสําเร็จรูป ภายใต้ “โครงการ CPF ส่งอาหารจากใจ ร่วมต้านภัยโควิด-19” บริษัท เจริญโภคภัณฑ์อาหาร จํากัด (มหาชน) เพื่อรับมือสถานการณ์โควิด-19 ในเรือนจํา
ในวันจันทร์ที่ ๑๗ พฤษภาคม ๒๕๖๔ เวลา ๑๓.๐๐ น. ณ กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม รับมอบหน้ากากอนามัย CP และผลิตภัณฑ์อาหารสําเร็จรูป ภายใต้ “โครงการ CPF ส่งอาหารจากใจ ร่วมต้านภัยโควิด-19” จาก นายประสิทธิ์ บุญดวงประเสริฐ ประธานคณะผู้บริหาร บริษัท เจริญโภคภัณฑ์อาหาร จํากัด (มหาชน) หรือ ซีพีเอฟ และนายสุเมธ เหล่าโมราพร ประธานคณะผู้บริหาร ธุรกิจข้าวและอาหาร บริษัท ซีพี.อินเตอร์เทรด จํากัด ตลอดจนความช่วยเหลือจากมูลนิธิพุทธรักษา มูลนิธิธนินท์ เทวี เจียรวนนท์ เพื่อแบ่งเบาภาระและสนับสนุนการปฏิบัติหน้าที่ของทีมแพทย์ พยาบาล และเจ้าหน้าที่ในทัณฑสถาน โรงพยาบาลราชทัณฑ์ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ เข้าร่วม
รมว.ยุติธรรม กล่าวว่า ขอขอบคุณทุกความร่วมแรงร่วมใจ ทั้งรัฐ เอกชน และประชาชนทุกคน สิ่งนี้เป็นสิ่งสําคัญที่จะทําให้สถานการณ์วิกฤตต่างๆ คลี่คลายลง โควิด-19 นี้ ก็เช่นกัน ในขณะที่กรมราชทัณฑ์กําลังตรวจพบผู้ติดเชื้อจํานวนมาก ผู้ที่ต้องเหน็ดเหนื่อยและเผชิญความเสี่ยงก็หนีไม่พ้นทีมแพทย์ พยาบาลและเจ้าหน้าที่กรมราชทัณฑ์ทุกคน วันนี้เครือซีพี-ซีพีเอฟไม่มองข้ามและเข้ามาให้การช่วยเหลือด้านอาหารอย่างรวดเร็ว ต้องขอขอบคุณเป็นอย่างสูงไปถึงท่านประธานอาวุโส ธนินท์ เจียรวนนท์ด้วย
นายประสิทธิ์ บุญดวงประเสริฐ ประธานคณะผู้บริหาร ซีพีเอฟ กล่าวว่า สถานการณ์การระบาดของโควิด-19 ในกลุ่มผู้ต้องขัง ภายใต้การดูแลของกรมราชทัณฑ์ที่มีจํานวนผู้ติดเชื้อหลายพันคน นับเป็นอีกคลัสเตอร์หนึ่งของประเทศไทยที่ทีมแพทย์ พยาบาล ตลอดจนเจ้าหน้าที่ ต้องเหน็ดเหนื่อยและเร่งเยียวยารักษาผู้ติดเชื้อ ซีพี-ซีพีเอฟ จึงขอเป็นส่วนหนึ่งในการแบ่งเบาภารกิจของทีมแพทย์ในสถานการณ์นี้
สําหรับผลิตภัณฑ์อาหารปลอดภัยของซีพีเอฟที่ส่งมอบให้กรมราชทัณฑ์ ประกอบด้วย อาหารหลากหลายเมนู อาทิ ข้าวกระเพราเนื้อสับ ข้าวเป็ดย่างโฟร์ซี่ซั่น สปาเก็ตตี้คาโบนาร่า เกี๊ยวกุ้ง ข้าวกล้องต้มทรงเครื่อง เป็นต้น รวมถึง หน้ากากอนามัยซีพี นอกจากนี้ ยังมีผลิตภัณฑ์เครื่องดื่มวิตามินจาก บจก.ซีพี อินเตอร์เทรด ด้วย
ทั้งนี้ ความช่วยเหลือดังกล่าวเป็นไปตามนโยบายของเครือซีพี-ซีพีเอฟที่ท่านประธานอาวุโส ธนินท์ เจียรวนนท์ ต้องการให้ทุกบริษัทในเครือร่วมช่วยเหลือสังคมในสถานการณ์โควิด-19 ภายใต้โครงการ "ซีพีร้อยเรียงใจ สู้ภัยโควิด-19" ซีพีเอฟ จึงมอบความช่วยเหลือด้านอาหารจากโครงการ "CPF ส่งอาหารจากใจ ร่วมต้านภัยโควิด-19" ด้วยการส่งมอบอาหารปลอดภัยเพื่อทีมแพทย์ในโรงพยาบาลแล้วหลายแห่ง รวมถึง ผู้ยากไร้ในชุมชนแออัด อาทิ ชุมชนคลองเตย
จนถึงปัจจุบัน ซีพีและซีพีเอฟ ได้ส่งมอบอาหารจํานวนกว่า ๙๖,๐๐๐ แพ็ค ให้โรงพยาบาลและโรงพยาบาลสนาม จํานวน ๙๓ แห่ง รวมถึงพื้นที่แออัดและจะยังคงส่งมอบความเชี่ยวชาญนี้ของบริษัทต่อไป เพื่อร่วมเป็นส่วนหนึ่งของ "ทีมประเทศไทย" ที่จะก้าวผ่านวิกฤตโควิด-19 นี้ไปด้วยกัน
รัฐบาลไทย-ข่าวทำเนียบรัฐบาล-อนุทิน ตรวจเยี่ยมศูนย์ฉีดวัคซีนกลางบางซื่อ ระบบให้บริการกว่า 1,000 คนต่อชั่วโมง
วันพุธที่ 26 พฤษภาคม 2564
อนุทิน ตรวจเยี่ยมศูนย์ฉีดวัคซีนกลางบางซื่อ ระบบให้บริการกว่า 1,000 คนต่อชั่วโมง
รองนายกรัฐมนตรีและรัฐมนตรีว่าการกระทรวงสาธารณสุขตรวจเยี่ยมศูนย์ฉีดวัคซีนกลางบางซื่อจัดระบบไหลเวียนประมาณ 1,000 คน ต่อชั่วโมง และจะเพิ่มการให้บริการได้ถึง 20,000 คนต่อวัน ตั้งแต่ 24-26 พ.ค. มีผู้รับบริการแล้ว 17,535 คน
วันนี้ (26 พฤษภาคม 2564) ที่สถานีรถไฟกลางบางซื่อ กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายศักดิ์สยาม ชิดชอบ รัฐมนตรีว่าการกระทรวงคมนาคม นพ.สมศักดิ์ อรรฆศิลป์ อธิบดีกรมการแพทย์ นายแพทย์โอภาส การย์กวินพงศ์ อธิบดีกรมควบคุมโรค นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ และผู้บริหารกระทรวงสาธารณสุข ติดตามความพร้อมศูนย์ฉีดวัคซีนกลางบางซื่อ โดยนายอนุทินกล่าวว่า วันนี้มาเยี่ยมให้กําลังใจทั้งผู้ปฏิบัติงานและผู้ที่รับการฉีดวัคซีน จากกการทดสอบระบบ 2 วันที่ผ่านมา การให้บริการฉีดวัคซีน และการไหลเวียนของผู้ที่เข้ารับบริการคล่องตัวดีเป็นที่น่าพอใจ ให้บริการได้มากกว่า 1,000 คนต่อชั่วโมง ตั้งแต่วันที่ 24 พฤษภาคม 2564 ข้อมูลถึงวันนี้ (เวลา 15.00 น.) มีกลุ่มบุคลากรกระทรวงคมนาคม ขนส่งสาธารณะ และองค์กรต่างๆ รับการฉีดวัคซีนแล้วรวม 17,535 คน เฉพาะในวันนี้ 5,559 คน โดยจะเพิ่มการให้บริการให้ได้ถึง 20,000 คนต่อวัน
นายอนุทิน กล่าวต่อว่า สําหรับการให้บริการประชาชนที่ศูนย์ฉีดวัคซีนกลางบางซื่อที่กระทรวงคมนาคมให้การสนับสนุนสถานที่เป็นระยะเวลารวม 28 วัน ในระยะแรกเปิดให้บริการกับบุคลากรขนส่งสาธารณะ และในรูปแบบองค์กร และระยะต่อไปจะจัดอัตราส่วนให้ประชาชนทั่วไปเข้ารับบริการ ซึ่งเป็นหนึ่งในโมเดลที่จะนําไปใช้ที่จุดบริการต่างๆ นอกสถานพยาบาล ในส่วนกรุงเทพมหานคร เช่น จามจุรีสแควร์ ราชวิทยาลัยจุฬาภรณ์ รวมถึงในต่างจังหวัด เช่น ภูเก็ต โคราช มีการจัดระบบที่ดีเช่นกัน
********************************* 26 พฤษภาคม 2564
รัฐบาลไทย-ข่าวทำเนียบรัฐบาล-ออมสินแจ้งเปิดลงทะเบียนยื่นกู้สินเชื่อสู้ภัย COVID-19 ผ่าน MyMo อีกครั้ง วันที่ 26 พ.ค. 64 นี้
วันพุธที่ 26 พฤษภาคม 2564
ออมสินแจ้งเปิดลงทะเบียนยื่นกู้สินเชื่อสู้ภัย COVID-19 ผ่าน MyMo อีกครั้ง วันที่ 26 พ.ค. 64 นี้
จากที่ธนาคารแจ้งปิดระบบกดรับสิทธิ์ขอกู้สินเชื่อสู้ภัย COVID-19 ผ่านแอป MyMo ชั่วคราว เพื่อดําเนินการอนุมัติคําขอคงค้างกว่าแสนรายการ ขณะนี้ดําเนินการแล้วเสร็จและเปิดระบบลงทะเบียนเพื่อรับสิทธิ์การยื่นกู้อีกครั้ง ตั้งแต่วันพุธที่ 26 พ.ค. 2564 เวลา 16.00 น.
นายวิทัย รัตนากร ผู้อํานวยการธนาคารออมสิน เปิดเผยว่า หลังจากที่ธนาคารฯ ได้แจ้งปิดระบบกดรับสิทธิ์ขอกู้สินเชื่อสู้ภัย COVID-19 ผ่านแอป MyMo ไว้ชั่วคราว เพื่อดําเนินการอนุมัติคําขอคงค้างซึ่งมีจํานวนมากถึงกว่าแสนรายการ ขณะนี้ธนาคารฯ ได้ดําเนินการแล้วเสร็จ และจะเปิดให้ประชาชนที่เป็นกลุ่มเป้าหมายตามมาตรการ ซึ่งมีจํานวนกว่า 6 ล้านคนทั่วประเทศ เข้าระบบลงทะเบียนเพื่อรับสิทธิ์การยื่นกู้สินเชื่อสู้ภัย COVID-19 ผ่านแอป MyMo ได้อีกครั้ง ตั้งแต่วันพุธที่ 26 พฤษภาคม 2564 เวลา 16.00 น. เป็นต้นไป โดยมีขั้นตอนการลงทะเบียน ดังนี้
ขั้นตอนที่ 1 ลงทะเบียนเพื่อรับสิทธิ์ ผ่านแอป MyMo โดยระบบจะกําหนดวันที่นัดหมายให้ลูกค้าล็อกอินเข้าแอปเพื่อกดยื่นขอกู้อีกครั้ง
ขั้นตอนที่ 2 กดยื่นขอกู้ผ่านแอป MyMo ตามกําหนดวันที่นัดหมาย
ระบบจะจัดสรรวันและช่วงเวลานัดหมายให้ลูกค้ายื่นขอกู้ได้ตั้งแต่วันศุกร์ที่ 28 พฤษภาคม 2564 กําหนดโควต้าวันละ 100,000 ราย เพื่อป้องกันความแออัดและข้อจํากัดกรณีมีผู้ล็อกอินเข้าทําธุรกรรมทางอิเล็กทรอนิกส์พร้อมกันเป็นจํานวนมาก โดยธนาคารฯ จะเริ่มจ่ายเงินกู้เข้าบัญชีลูกค้าตั้งแต่วันเสาร์ที่ 29 พฤษภาคม 2564 เป็นต้นไป
ทั้งนี้ ผู้ที่ยื่นขอกู้แล้วและอยู่ระหว่างรอผลการอนุมัติ ธนาคารฯ จะแจ้งผลการพิจารณาให้ทราบทาง SMS และแอป MyMo (Notification) ภายในวันพุธที่ 26 พฤษภาคม 2564 และผู้ที่ทราบว่าได้รับอนุมัติสินเชื่อแล้ว แต่ยังไม่ได้ทําสัญญากู้ยืมเงิน (Digital Contract) ลูกค้าสองกลุ่มนี้สามารถล็อกอินเข้าแอป MyMo เพื่อทําสัญญาฯ ได้ตั้งแต่วันพฤหัสบดีที่ 27 พฤษภาคม 2564 เป็นต้นไป
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://www.gsb.or.th/news/gsbpr25/
รัฐบาลไทย-ข่าวทำเนียบรัฐบาล-สธ. เผยผลการศึกษาประสิทธิผลวัคซีนซิโนแวค ที่จังหวัดภูเก็ต สามารถลดโอกาสการติดเชื้อได้ถึงร้อยละ 83.3
วันพุธที่ 26 พฤษภาคม 2564
สธ. เผยผลการศึกษาประสิทธิผลวัคซีนซิโนแวค ที่จังหวัดภูเก็ต สามารถลดโอกาสการติดเชื้อได้ถึงร้อยละ 83.3
ปลัดกระทรวงสาธารณสุข เผยผลการศึกษาประสิทธิผลวัคซีนซิโนแวค ที่จังหวัดภูเก็ต เมื่อได้รับวัคซีนครบ 2 เข็ม สามารถลดโอกาสการติดเชื้อได้ถึงร้อยละ 83.3 ลดความรุนแรงกรณีที่มีการติดเชื้อ ไม่พบปอดอักเสบ ย้ํายังต้องเข้มมาตรการส่วนบุคคล
ปลัดกระทรวงสาธารณสุข เผยผลการศึกษาประสิทธิผลวัคซีนซิโนแวค ที่จังหวัดภูเก็ต เมื่อได้รับวัคซีนครบ 2 เข็ม สามารถลดโอกาสการติดเชื้อได้ถึงร้อยละ 83.3 ลดความรุนแรงกรณีที่มีการติดเชื้อ ไม่พบปอดอักเสบย้ํายังต้องเข้มมาตรการส่วนบุคคล สวมหน้ากาก เว้นระยะห่าง ล้างมือ หลีกเลี่ยงสถานที่แออัด แม้ฉีดวัคซีนครบ 2 เข็มแล้ว
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวในที่ประชุมสํานักงานปลัดกระทรวงสาธารณสุข ครั้งที่ 4/2564 เมื่อวันที่ 25 พฤษภาคม 2564 ว่า การควบคุมโรคโควิด 19 ในคลัสเตอร์ต่าง ๆในต่างจังหวัด ระบบสาธารณสุขสามารถค้นหาผู้ติดเชื้อและผู้สัมผัสได้อย่างรวดเร็ว และมีการบริหารจัดการได้ดี เช่นที่จังหวัดเพชรบุรี สามารถสร้างโรงพยาบาลสนามได้อย่างรวดเร็ว มีการบริหารจัดการเตียงรับผู้ติดเชื้อ สําหรับเรื่องวัคซีนจะต้องฉีดเข็มแรกให้ครอบคลุมร้อยละ 70 ภายในเดือนตุลาคมนี้
นายแพทย์เกียรติภูมิ กล่าวต่อว่า สําหรับการฉีดวัคซีนที่จังหวัดภูเก็ต เพื่อฟื้นฟูพื้นที่เศรษฐกิจการท่องเที่ยวนั้น ขณะนี้ มีผู้ได้รับวัคซีนครบ 2 เข็มแล้ว ร้อยละ 22 และได้รับเข็มแรกแล้ว ร้อยละ 45 ของประชากรในจังหวัดภูเก็ต จากการศึกษาประสิทธิผลของวัคซีนซิโนแวคต่อโอกาสการติดเชื้อโควิด 19 โดยสํานักงานสาธารณสุขจังหวัดภูเก็ต โรงพยาบาลวชิระภูเก็ต และมหาวิทยาลัยสงขลานครินทร์ ในกลุ่มผู้สัมผัสเสี่ยงสูงที่ครบระยะเวลากักตัว 14 วัน ในจังหวัดภูเก็ต จํานวน 1,366 ราย พบว่า กลุ่มที่ได้รับวัคซีนซิโนแวคอย่างน้อย 1 เข็ม จะมีประสิทธิผลในการลดโอกาสการติดเชื้อร้อยละ 73.1 ส่วนกลุ่มที่ได้รับวัคซีนครบ 2 เข็ม ลดโอกาสการติดเชื้อร้อยละ 83.3 นอกจากนี้ ได้ศึกษาในกลุ่มผู้ติดเชื้อโควิด 19 จํานวน 386 ราย (ผู้ป่วยโรงพยาบาลวชิระภูเก็ต 237 ราย และผู้ป่วยโรงพยาบาลสนาม 149 ราย) พบว่าผู้ติดเชื้อที่ได้รับวัคซีนซิโนแวคครบ 2 เข็ม จํานวน 6 ราย ทุกรายไม่พบภาวะปอดอักเสบ ส่วนผู้ติดเชื้อหลังได้รับวัคซีนเข็ม 1 จํานวน 31 ราย มี 4 รายที่มีภาวะปอดอักเสบ คิดเป็นร้อยละ 12.9 ซึ่งความชุกของการเกิดปอดอักเสบ ในกลุ่มนี้ไม่แตกต่างจากกลุ่มที่ไม่ได้รับวัคซีน รวมทั้งในเดือนพฤษภาคม 2564 (ข้อมูล ณ วันที่ 17 พฤษภาคม 2564) จังหวัดภูเก็ตไม่พบผู้ป่วยโควิด 19 รายใหม่ในกลุ่มที่ได้รับวัคซีนซิโนแวคครบ 2 เข็มแล้ว
ข้อมูลการศึกษานี้แสดงให้เห็นว่าการได้รับวัคซีนซิโนแวคครบ 2 เข็มตามแผนการฉีดวัคซีน สามารถลดการติดเชื้อได้ถึงร้อยละ 83 และลดความรุนแรงกรณีที่มีการติดเชื้อได้ดี สําหรับผู้ที่ฉีดเข็มเดียวยังพบติดเชื้อมีอาการรุนแรงอยู่บ้าง แต่ไม่มากนัก จึงยังคงต้องระมัดระวังแม้จะฉีดวัคซีนครบ 2 เข็มแล้ว ทั้งการสวมหน้ากาก เว้นระยะห่าง ล้างมือ หลีกเลี่ยงสถานที่ที่มีคนจํานวนมาก รักษาสุขอนามัยส่วนบุคคล
******************************** 26 พฤษภาคม 2564